প্রধান মন্ত্রীনা জম্মু অমসুং কশ্মীরবু ভারতকী লুহুপ্নি হায়খ্রে

প্রধান মন্ত্রী শ্রী নরেন্দ্র মোদীনা হায়খ্রে মদুদি য়ং ইন্দিয়ানা ইশুশিং নাথৈনবা থৌরাং তৌদে অমদি তোঙান্না তানিংবা অমসুং তেরোরিজম থেংননবা থৌরাং তৌরি। মহাক্না ঙসি দিল্লীদা এন.সি.সি. রেলীদা ৱা ঙাংখি। নহাওইবা ৱাখল্লোন অমসুং থৌনা অমা দিবেলপ তৌনবা লৈবাক মীয়ামদা তকশিল্লদুনা প্রধান মন্ত্রী নরেন্দ্র মোদীনা হায়খি মদুদি জম্মু অমসুং কশ্মীরগী প্রোব্লেম অসি চহী তরাগী খুজিং কয়াদগী চত্থরক্লি। মহাক্না হায়খি, “জম্মু অমসুং কশ্মীরগী প্রোব্লেম অসি লৈবাক অসিনা নিং তম্বা ফংবা মতম অদুদগী চত্থরক্লি। প্রোব্লেম অসি সোল্ব তৌনবগীদমক করি তৌখ্রবগে?” মহাক্না হায়খি, “চাউরাক্না ইমুং মনুং অমসুং পোলিতিকেল পার্তী ৩দগী ৪না প্রোব্লেম অসিগী সোলুসন পুথোকপদা থৱায় য়াওদবদা নত্তনা ইশু অসি সোল্ব তৌদনা থম্লি।” “মদুগী মহৈ ওইনা তেরোরিজম মখা চত্থরকপনা কশ্মীরবু মাংহন তাকহল্লে মদুদা মরাল লৈজদবা মীচম লিংশিং কয়া হাৎখ্রে।” মহাক্না হায়খি, “রাজ্যদা মীওই লাখ কয়াবু মখোয়গী ময়ুমদগী তান্থোকখিবদা সরকারনা তুমিন্না য়েংদুনা লেপতুনা লৈবা তাখি।” আর্তিকল ৩৭০গী মতাংদা পল্লদুনা প্রধান মন্ত্রীনা হায়খি মদুদি মসি তেম্পরেরী এরেঞ্জমেন্ত অমা ওইখিবনি অদুবু পোলিতিকেল পার্তী খরগী ভোত বেঙ্ক পোলিতিক্সতা মদু চহী তরাগী খুজিং ৭ চৎনখি। মহাক্না হায়খি, “কশ্মীর অসি লৈবাক অসিগী লুহুপ্নি অমসুং মসিগী চরাংনবদগী পুথোরকপা অসি ঐখোয়গী তৌফম থোকপা থৌদাংনি।” প্রধান মন্ত্রীনা মসিমসু হায়খি মদুদি আর্তিকল ৩৭০ মুত্থৎপনা থম্লিবা পান্দম অসি জম্মু অমসুং কশ্মীরদা মতম শাংনা লৈরক্লবা প্রোব্লেম অদু সোল্ব তৌবনি। তেরর থেংননবা সর্জিকেল স্ত্রাইক অমসুং এয়ার স্ত্রাইক মহাক্না হায়খি, “ঐখোয়গী য়ুম্লোন্নবনা ঐখোয়গা লোয়ননা লান অহুম শোক্নখ্রে অদুবু লানফম পুম্নমক্তা ঐখোয়গী ফোর্সশিংনা মায়থিবা পীখি। হৌজিক্তি মসিনা ঐখোয়গা লোয়ননা প্রোক্সী-ৱার শোক্নরি অমসুং ঐখোয়গী নাগরিক লিশিং কয়া হাৎখ্রে।” মহাক্না হায়খি, “অদুবু মমাংদা মসিগী ইশু অসিদা করি হায়না খল্লম্বগে। মসিবু লো অমসুং ওর্দরগী প্রোব্লেম অমগুম য়েংলম্মি।” “ঙসিদি ভারত নহা ওইবগী ৱাখল্লোন অমসুং পুক্নিং অমগা লোয়ননা চংশিল্লে মদুনা মরম ওইরগা তেরর কেম্পশিংদা সর্জিকেল স্ত্রাইক, এয়ার স্ত্রাইক অমসুং দাইরেক্ত এতেক্ত চত্থবা ঙমহল্লে।” প্রধান মন্ত্রীনা হায়খি মদুদি এক্সনশিং অসিগী মহৈ ওইনা ঙসিদি লৈবাক অসিদা মপুং ফানা শান্তি পুরক্লে অমসুং তেরোরিজম মশিং হন্থরে। নেস্নেল ৱার মেমোরিয়েল: প্রধান মন্ত্রঈনা হায়খি মদুদি লৈবাক অসিদা মীওই খরদি লৈবাক অসিগী অথৌবশিংগীদমক মেমোরিয়েল অমা পামখিদে। মহাক্না হায়খি, “সেক্যুরিতী ফোর্সশিংগী মোরেল হেঙ্গৎহনবগী মহুৎ ফোর্সশিংগী প্রাইদ শোকহন্নবা হোৎনখি।” য়ং ইন্দিয়াগী অপাম্বশিংগী মতুং ইন্দুনা ঙসিদি দিল্লীদা নেস্নেল ৱার মেমোরিয়েল অমসুং নেস্নেল পুলিস মেমোরিয়েল অমা শাখ্রে হায়না মহাক্না হায়খি। চিফ ওফ দিফেন্স স্তাফ প্রধান মন্ত্রীনা হায়খি মদুদি মালেম পুম্বদা আর্ম ফোর্সেসকী ত্রান্সফোর্মেসন অমা চংশিল্লি অমসুং আর্মী, নেভী অমসুং এয়র ফোর্সকী কোওর্দিনেসন্দা অকনবা খোল্লাও লাওরক্লি। মায়কৈ অসিদা চহী তরাগী খুজিং কয়াদগী চিফ ওফ দিফেন্স স্তাফ (সি.দি.এস.) অমগীদমক দিমান্দ তৌদুনা লাক্লি অদুবু লাইবক থিবদগী ৱারোইশিন পুরক্তনা লৈখি হায়না মহাক্না হায়খি। নহা ওইবগী ৱাখল্লোন অমসুং পুক্নিং অমদগী ইন্সপিরেসন লৌদুনা সরকারনা সি.দি.এস. অমা হাপ্লে হায়না মহাক্না হায়খি। মহাক্না হায়খি, “সি.দি.এস.কী ফম শেম্বা অমসুং অমসুং অনৌবা সি.দি.এস. এপোইন্ত তৌবা অসি ঐখোয়গী সরকারনা তৌবনি।” রাফেল হাপচিনবা – মথংগী জেনরেসনগী ফাইতর প্লেন আর্ম ফোর্সেসকী মোদর্নাইজেসন অমসুং তেক্নিকেল অপগ্রেদেসন ইশুদা প্রধান মন্ত্রীনা হায়খি মদুদি মরৈবাক নুংশিবা মীওই খুদিংমক্না মহাক্কী লৈবাক্কী সেক্যুরিতী ফোর্সশিংবু মোদর্ন অমসুং অপগ্রেদ তৌবা পামগনি। অদুবু মহাক্না তেংথা নাওইনা হায়খি মদুদি চহী ৩০গী মতুং ফাওবসু ইন্দিয়ান এয়ার ফোর্সনা মথংগী জেনরেসনগী ফাইতর প্লেন অমা ফাওবা লৌবা ঙমখিদে। মহাক্না হায়খি, “চহী তরাগী খুজিং ৩দগী পন্দুনা লৈরক্লবা থবক অদু ঐখোয়না মপুং ফাহনগনি। ঙসিদি ঐহাক নুঙাইবা ফাওই মদুদি চহী তরাগী খুজিং অহুম ঙাইরক্লবা মতুংদা ইন্দিয়ান এয়ার ফোর্সনা মথংগী জেনরেসনগী ফাইতর প্লেন-রাফেল ফংলগনি।” “